હવે હું પણ મનોરંજનની સાથે થોડું મનોમંથન ન કરું તો કૉલમ વગરનો થઈ જાઉંને. તો હવે બ્રહ્માજી આ હાથ-પગ, કાન, આંખ બધું બે આપી અને બત્રીસ દાંત આપી પોતાની જાતને ભલે ઉદાર સમજતા હોય; પણ યોગ કે પ્રાણાયામ કરીને મૂળ તો આપણાં અંગોને જ જાળવવાનાં. બ્રહ્માએ તો મૂકતાં મૂકી દીધાં, પણ સાચવવાનાં તો આપણેને? અને આપણે કેટકેટલીયે દોડાદોડ કરી શરીરનું ભાન ભૂલી ધન કમાવા દોડતા જ રહ્યા. ડાઇનિંગ ટેબલ પરની વાનગીઓ આપણે ખાઈએ એ આપણો ભ્રમ, ખરેખર તો એ આપણને ખાતી હોય છે એ ભૂલી ગયા ને એમાં પડ્યા બીમાર. પછી જે સંપત્તિ-પૈસા કમાયા એ શરીરને પાછું મેળવવામાં જ વપરાઈ ગઈ... પણ પરિણામ? ન સંપત્તિનું બૅલૅન્સ રહ્યું ન શરીરનું બૅલૅન્સ. હરિ ૐ તત્સત.